ประกาศกรมการบินพลเรือนประกาศกรมการบินพลเรือนเรื่องโครงสร้างและการจัดองค์กรในการดำเนินงาน สรุปอำนาจหน้าที่สำคัญ วิธีดำเนินงานและสถานที่ติดต่อเพื่อขอรับข้อมูลข่าวสารของกรมการบินพลเรือน[๑] เพื่อให้เป็นไปตามมาตรา ๗ (๑) (๒) และ (๓)แห่งพระราชบัญญัติข้อมูลข่าวสารของราชการ พ.ศ. ๒๕๔๐ที่กำหนดให้หน่วยงานของรัฐต้องส่งข้อมูลข่าวสารของราชการเกี่ยวกับโครงสร้างและการจัดองค์กรในการดำเนินงานสรุปอำนาจหน้าที่ที่สำคัญและวิธีการดำเนินงานสถานที่ติดต่อเพื่อขอรับข้อมูลข่าวสารหรือคำแนะนำในการติดต่อกับหน่วยงานของรัฐลงพิมพ์ในราชกิจจานุเบกษา จึงเห็นควรประกาศโครงสร้างการจัดองค์กร อำนาจหน้าที่ วิธีดำเนินงานและสถานที่ติดต่อเพื่อขอรับข้อมูลข่าวสารของกรมการบินพลเรือนให้ทราบทั่วกัน ดังนี้ข้อ ๑ กรมการบินพลเรือนกระทรวงคมนาคมมีภารกิจเกี่ยวกับการส่งเสริมพัฒนาและกำกับดูแลการบินพลเรือนของประเทศให้มีความปลอดภัยและมีระเบียบและพัฒนาโครงข่ายและบริการขนส่งทางอากาศที่ปลอดภัย สม่ำเสมอ มีประสิทธิภาพและถูกหลักเศรษฐกิจ เพื่อให้เพียงพอต่อความต้องการของผู้ใช้บริการโดยให้มีอำนาจหน้าที่ ดังต่อไปนี้(๑) ดำเนินการตามกฎหมายว่าด้วยการเดินอากาศกฎหมายว่าด้วยความผิดบางประการต่อการเดินอากาศ และกฎหมายอื่นที่เกี่ยวข้อง(๒)ศึกษาและวิเคราะห์เพื่อพัฒนาโครงสร้างพื้นฐานการบินพลเรือนของประเทศ(๓) ส่งเสริมและพัฒนาเครือข่ายการบินพลเรือน อุตสาหกรรมการบินและระบบการขนส่งทางอากาศ(๔) ดำเนินการจัดระเบียบการบินพลเรือน(๕) กำหนดมาตรฐาน กำกับดูแล และตรวจสอบการดำเนินการด้านการบินพลเรือน(๖) จัดให้มีและดำเนินกิจการท่าอากาศยานในสังกัดกรมการบินพลเรือน(๗)ร่วมมือและประสานงานกับองค์การและหน่วยงานที่เกี่ยวข้องทั้งในประเทศและต่างประเทศในด้านการบินพลเรือนและในส่วนที่เกี่ยวกับอนุสัญญาและความตกลงระหว่างประเทศ(๘)ปฏิบัติการอื่นใดตามที่กฎหมายกำหนดให้เป็นอำนาจหน้าที่ของกรมการบินพลเรือนหรือตามที่กระทรวงคมนาคมหรือคณะรัฐมนตรีมอบหมายข้อ ๒ ให้แบ่งส่วนราชการกรมการบินพลเรือนดังต่อไปนี้(๑) สำนักบริหารกลาง(๒) ท่าอากาศยาน(๓) สำนักกฎหมาย(๔) สำนักกำกับกิจการขนส่งทางอากาศ(๕) สำนักพัฒนาท่าอากาศยาน(๖) สำนักมาตรฐานการบิน(๗) สำนักมาตรฐานสนามบิน(๘) สำนักส่งเสริมและพัฒนากิจการขนส่งทางอากาศ(๙) ศูนย์เทคโนโลยีสารสนเทศข้อ ๓ ในกรมการบินพลเรือนให้มีกลุ่มพัฒนาระบบบริหารเพื่อทำหน้าที่หลักในการพัฒนาการบริหารของกรมการบินพลเรือน ให้เกิดผลสัมฤทธิ์มีประสิทธิภาพ คุ้มค่า รับผิดชอบงานขึ้นตรงต่ออธิบดีกรมการบินพลเรือนโดยมีอำนาจหน้าที่ ดังต่อไปนี้(๑)เสนอแนะและให้คำปรึกษาแก่อธิบดีกรมการบินพลเรือนเกี่ยวกับยุทธศาสตร์การพัฒนาระบบราชการภายในกรม(๒) ติดตาม ประเมินผล และจัดทำรายงานเกี่ยวกับการพัฒนาระบบราชการในกรมการบินพลเรือน(๓)ประสานและดำเนินการเกี่ยวกับการพัฒนาระบบราชการร่วมกับหน่วยงานกลางต่าง ๆ และหน่วยงานภายในกรมการบินพลเรือน(๔)ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้องหรือที่ได้รับมอบหมายข้อ ๔ ในกรมการบินพลเรือนให้มีกลุ่มตรวจสอบภายในเพื่อทำหน้าที่หลักในการตรวจสอบการดำเนินงานภายในกรมการบินพลเรือนและสนับสนุนการปฏิบัติงานของกรมการบินพลเรือน รับผิดชอบงานขึ้นตรงต่ออธิบดีกรมการบินพลเรือนโดยมีอำนาจหน้าที่ ดังต่อไปนี้(๑) ดำเนินการเกี่ยวกับการตรวจสอบด้านการบริหาร การเงินและการบัญชีของกรมการบินพลเรือน(๒)ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้องหรือที่ได้รับมอบหมายข้อ ๕ สำนักบริหารกลางมีอำนาจหน้าที่ดังต่อไปนี้(๑) ดำเนินการเกี่ยวกับงานบริหารทั่วไปและงานช่วยอำนวยการของกรมการบินพลเรือน(๒) ดำเนินการเกี่ยวกับการเงิน การบัญชี การงบประมาณ การพัสดุอาคารสถานที่ และยานพาหนะของกรมการบินพลเรือน(๓)ดำเนินการเกี่ยวกับการจัดระบบงานและบริหารงานบุคคลของกรมการบินพลเรือน(๔) ประชาสัมพันธ์และเผยแพร่ข่าวสาร ผลการปฏิบัติงาน และความรู้ความเข้าใจเกี่ยวกับงานในหน้าที่ของกรมการบินพลเรือนและดำเนินการเกี่ยวกับงานห้องสมุด(๕)ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้องหรือที่ได้รับมอบหมายข้อ ๖ ท่าอากาศยานมีอำนาจหน้าที่ดังต่อไปนี้(๑) ควบคุมกิจการขนส่งทางอากาศในเขตความรับผิดชอบให้เป็นไปตามกฎหมายกฎ ระเบียบ และข้อบังคับ ตลอดจนความตกลงและอนุสัญญาที่เกี่ยวข้อง(๒) ให้บริการอำนวยความสะดวกและความปลอดภัยแก่อากาศยานผู้โดยสารและบุคคลอื่นที่ใช้บริการท่าอากาศยาน รวมทั้งการขนส่งสินค้า สัมภาระและไปรษณียภัณฑ์ทางอากาศ(๓)ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้องหรือที่ได้รับมอบหมายข้อ ๗ สำนักกฎหมายมีอำนาจหน้าที่ดังต่อไปนี้(๑) ดำเนินการเกี่ยวกับงานด้านกฎหมายตามกฎหมายว่าด้วยการเดินอากาศกฎหมายว่าด้วยความผิดบางประการต่อการเดินอากาศ และกฎหมายอื่นที่เกี่ยวข้อง(๒) ดำเนินการเกี่ยวกับงานนิติกรรมและสัญญางานเกี่ยวกับความรับผิดทางแพ่ง อาญา งานคดีปกครองและงานคดีอื่นที่อยู่ในอำนาจหน้าที่ของกรมการบินพลเรือน(๓) ให้คำปรึกษาและเสนอแนะเกี่ยวกับการดำเนินการตามกฎหมาย กฎ ระเบียบประกาศ คำสั่ง ข้อบังคับ ที่จำเป็นต่อการควบคุมดูแลการบินพลเรือนและการขนส่งทางอากาศรวมทั้งการดำเนินการเพื่อให้เป็นไปตามกฎหมายทั้งในประเทศและต่างประเทศ(๔) ศึกษา วิเคราะห์เพื่อยกร่างและพัฒนากฎหมายที่อยู่ในความรับผิดชอบของกรมการบินพลเรือน(๕) ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้องหรือที่ได้รับมอบหมายข้อ ๘ สำนักกำกับกิจการขนส่งทางอากาศมีอำนาจหน้าที่ดังต่อไปนี้(๑)เสนอให้มีการกำหนดกฎเกณฑ์ด้านการประกอบกิจการการเดินอากาศและการใช้อากาศยานส่วนบุคคล(๒) ประสานงานกับองค์การและหน่วยงานที่เกี่ยวกับการบินพลเรือนทั้งในประเทศและต่างประเทศในการเจรจาทำความตกลงด้านสิทธิการบิน(๓)ดำเนินการจัดสรรสิทธิการบินและการอนุญาตการบินแก่อากาศยานและสายการบินของไทยและต่างประเทศ(๔) กำกับดูแลการจัดเก็บค่าโดยสารและค่าระวางของอากาศยานขนส่ง(๕) กำกับดูแล ตรวจสอบและติดตามการดำเนินงานของผู้ประกอบการเดินอากาศและการใช้อากาศยานส่วนบุคคลให้เป็นไปตามกฎหมาย อนุสัญญา ความตกลง กฎ ระเบียบข้อบังคับเกี่ยวกับการบินพลเรือน(๖)ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้องหรือที่ได้รับมอบหมายข้อ ๙ สำนักพัฒนาท่าอากาศยานมีอำนาจหน้าที่ดังต่อไปนี้(๑)จัดให้มีโครงสร้างพื้นฐานในท่าอากาศยานของกรมการบินพลเรือนให้เป็นไปตามมาตรฐานด้านความปลอดภัย(๒) ดำเนินการเกี่ยวกับการก่อสร้าง ปรับปรุงและบำรุงรักษาท่าอากาศยานและควบคุมดูแลด้านสิ่งแวดล้อมในท่าอากาศยานของกรมการบินพลเรือน รวมทั้งสิ่งก่อสร้างและสิ่งอำนวยความสะดวกภายในส่วนกลาง(๓)ส่งเสริมและสนับสนุนเกี่ยวกับการดำเนินกิจการท่าอากาศยานของกรมการบินพลเรือน(๔)ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้องหรือที่ได้รับมอบหมายข้อ ๑๐ สำนักมาตรฐานการบินมีอำนาจหน้าที่ดังต่อไปนี้(๑)เสนอแนะให้มีการกำหนดกฎเกณฑ์และมาตรฐานด้านความปลอดภัยในการบินพลเรือนภาคอากาศ(๒) ดำเนินการออกใบอนุญาต หรือใบรับรองต่าง ๆทางด้านความปลอดภัยในการบินพลเรือนภาคอากาศ(๓)กำกับดูแลและตรวจสอบด้านความปลอดภัยในการบินพลเรือนภาคอากาศให้เป็นไปตามกฎหมาย(๔)ปฏิบัติหน้าที่เป็นศูนย์ประสานการค้นหาและช่วยเหลือกรณีอากาศยานประสบภัยรวมทั้งดำเนินการด้านนิรภัยการบินและสอบสวนหาสาเหตุของอุบัติเหตุและอุบัติการณ์ของอากาศยาน(๕) ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้องหรือที่ได้รับมอบหมายข้อ ๑๑ สำนักมาตรฐานสนามบินมีอำนาจหน้าที่ดังต่อไปนี้(๑)เสนอแนะให้มีการกำหนดกฎเกณฑ์และมาตรฐานด้านความปลอดภัยในการบินพลเรือนภาคพื้น การรักษาความปลอดภัยในการบินพลเรือนการอำนวยความสะดวกในการขนส่งทางอากาศ การใช้ห้วงอากาศ และการควบคุมการจราจรทางอากาศ(๒) ดำเนินการออกใบอนุญาตและใบรับรองต่าง ๆทางด้านความปลอดภัยในการบินพลเรือนภาคพื้น การรักษาความปลอดภัยในการบินพลเรือนการอำนวยความสะดวกในการขนส่งทางอากาศ การใช้ห้วงอากาศและการควบคุมการจราจรทางอากาศ(๓) กำกับดูแลและตรวจสอบด้านความปลอดภัยในการบินพลเรือนภาคพื้นการรักษาความปลอดภัยในการบินพลเรือน การอำนวยความสะดวกในการขนส่งทางอากาศการใช้ห้วงอากาศ และการควบคุมการจราจรทางอากาศให้เป็นไปตามกฎหมาย(๔)ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้องหรือที่ได้รับมอบหมายข้อ ๑๒ สำนักส่งเสริมและพัฒนากิจการขนส่งทางอากาศมีอำนาจหน้าที่ดังต่อไปนี้(๑) ศึกษาและพัฒนาระบบเศรษฐกิจการขนส่งทางอากาศของประเทศ(๒) เสนอแนะนโยบายเกี่ยวกับการบินพลเรือนและการขนส่งทางอากาศ(๓) จัดทำแผนยุทธศาสตร์และแผนการปฏิบัติราชการประจำปีของกรมการบินพลเรือน(๔) ศึกษา พัฒนาติดตามและประเมินผลการดำเนินงานและรายงานผลการปฏิบัติราชการในภารกิจของกรมการบินพลเรือน(๕)ประสานงานกับองค์การหรือหน่วยงานที่เกี่ยวกับการบินพลเรือนทั้งในประเทศและต่างประเทศที่ไม่เกี่ยวกับสิทธิการบิน(๖) ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้องหรือที่ได้รับมอบหมายข้อ ๑๓ ศูนย์เทคโนโลยีสารสนเทศมีอำนาจหน้าที่ดังต่อไปนี้(๑)จัดทำแผนแม่บทและแผนปฏิบัติการเทคโนโลยีสารสนเทศของกรมการบินพลเรือนรวมทั้งติดตามและประเมินผลการปฏิบัติงานตามแผน(๒) บริหารจัดการระบบเทคโนโลยีสารสนเทศของกรมการบินพลเรือน(๓) พัฒนาระบบงานคอมพิวเตอร์และเครือข่าย รวมทั้งให้คำปรึกษาแนะนำหรือฝึกอบรมการใช้คอมพิวเตอร์และการใช้โปรแกรม(๔)ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้องหรือที่ได้รับมอบหมายข้อ ๑๔ สถานที่ติดต่อเพื่อขอรับข้อมูลข่าวสารของกรมการบินพลเรือนติดต่อได้ที่ศูนย์ข้อมูลข่าวสาร กรมการบินพลเรือน ซอยงามดูพลี ถนนพระราม ๔แขวงทุ่งมหาเมฆ เขตสาทร กรุงเทพมหานคร ๑๐๑๒๐ โทรศัพท์: ๐ ๒๒๘๗ ๐๓๒๐ - ๙ ต่อ ๒๖๓๖, ๒๖๓๗ และดูรายละเอียดได้ที่ วันที่ ๑๗ มิถุนายน พ.ศ. ๒๕๕๖วรเดช หาญประเสริฐอธิบดีกรมการบินพลเรือนปริยานุช/ผู้จัดทำ๒๕ กรกฎาคม๒๕๕๖อุษมล/ผู้ตรวจ๒๕ กรกฎาคม๒๕๕๖[๑] ราชกิจจานุเบกษาเล่ม ๑๓๐/ตอนพิเศษ ๘๕ ง/หน้า ๑๒/๑๕ กรกฎาคม ๒๕๕๖